
Harmonogram fakulty FPV

 Rastliny, potraviny a naše zdravie pohľadom modernej vedy
1x mesačne – štvrtok od 14:30 do 16:00

1. 15.10.2026 - Ing. Eva Ürgeová, PhD. : Tajomstvá rastlín: ako ich prirodzené látky ovplyvňujú naše zdravie 
biologicky aktívne látky v rastlinných pletivách, ich účinky na ľudský organizmus, zdroje v potravinách a možnosti využitia pri podpore zdravia
2. 12.11.2026 - Ing. Eva Ürgeová, PhD. : Rastliny v našom okolí spôsobujúce otravy
jedovaté rastliny v záhradách, parkoch a domácnostiach, riziká pre deti a domáce zvieratá, najčastejšie príznaky otráv a čo robiť pri podozrení na otravu

3. 10.12.2026 - Prof. RNDr. Ján Kraic, PhD.: Ako rastliny vyrábajú liečivé látky: od prírody po biotechnológie
ako rastliny vytvárajú látky využiteľné v medicíne, kozmetike a potravinárstve, prečo sú rastliny dôležitým zdrojom prírodných látok a ako ich dnes vieme získavať pomocou biotechnológií

4. 21.1.2027 - Doc. Ing. Andrea Purdešová, PhD.: Pesticídy okolo nás – vieme, čo jeme?
prečo sa pesticídy používajú, ako sa kontrolujú ich zvyšky v potravinách, čo znamená bezpečný limit a ako môže spotrebiteľ znížiť riziká v bežnom živote

5. 18.2.2027 - Doc. RNDr. Michaela Havrlentová, PhD.: Inovatívne a funkčné potraviny – čo to je a prečo sú dôležité?
čo sú funkčné a inovatívne potraviny, ako môžu podporovať zdravie, aký je rozdiel medzi vedecky podloženým účinkom a marketingovým sľubom

6. 18.3.2027 - Doc. RNDr. Michaela Havrlentová, PhD.: Budúcnosť potravín – čo nás čaká na tanieri?
nové trendy vo výrobe a spotrebe potravín, alternatívne zdroje bielkovín, udržateľnosť potravinových systémov, personalizovaná výživa a technologické inovácie, ktoré môžu ovplyvniť stravovanie budúcich generácií

7. 15.4.2027 - Doc. Ing. Jana Moravčíková, PhD.: Výhody a riziká genetickej modifikácie rastlín: čo by sme mali vedieť?
čo znamená genetická modifikácia rastlín, prečo sa využíva v poľnohospodárstve a výskume, aké môže mať výhody, aké sú obavy verejnosti a ako sa posudzuje bezpečnosť GMO


8. 13.5.2027 - Doc. Ing. Jana Moravčíková, PhD.: Život za sklom: Ako fungujú rastliny v in vitro podmienkach.
čo znamená pestovanie rastlín v laboratórnych podmienkach, ako sa rastliny rozmnožujú v skúmavkách a kultivačných nádobách, využitie metód in vitro vo výskume, šľachtení, ochrane ohrozených druhov a modernom poľnohospodárstve

9. 10.6.2027 - Mgr. Dominika Vešelényiová, PhD.: Tajomstvá nášho zdravia: ako strava a prostredie ovplyvňujú naše gény
ako výživa, životné prostredie a životný štýl vplývajú na fungovanie nášho tela, čo znamená, že prostredie môže ovplyvňovať aktivitu génov, a prečo zdravie nie je len otázkou dedičnosti

